Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Eva Polgáryová, Mgr., PhD.
Pozícia: výskumno-vývojový zamestnanec pre projektovanie meraní pre ZŠ a adaptáciu testovania pre žiakov so ZZ, vedúca oddelenia 
Oddelenie/Odbor: tvorby testov ZŠ/národných meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: nemecký, ruský

2. Zahraničná pracovná cesta (ZPC):
Štát, mesto: Česká republika, Litomyšl
Vykonaná v dňoch: 23. – 24. 10. 2015
Názov prijímajúcej organizácie: (v prípade konferencie nevypĺňať)
Účel cesty: účasť na konferencii učiteľov matematiky pod názvom „Jak učit matematice žáky ve věku 10 – 16 let“. 
Spôsob financovania: z rozpočtu NÚCEM 

3. Rámcový program pobytu: je prílohou správy

23. 10. 2015
Na konferenciu som odchádzala z miesta trvalého bydliska o 7:15 hod., cestovala som MHD na Hlavnú stanicu v Bratislave. Do Českej Třebovej som cestovala rýchlikom EC (8:10 – 10:40 hod) a do Litomyšle autobusom (11:10 – 11:40 hod). Hranicu medzi SR a ČR som prekročila cca o 9:00 hod.

23. 10. 2015
Pracovná časť programu popoludní trvala od 14:00 hod. do 17:00 hod.:
Blok A/E
Perný – Tvorba prostředí pro rozvoj geometrické představivosti žákú
Blok A
Aktívne prezentovanie príspevku – Vybrané úlohy T9-2005 až T9-2015 pre žiakov 9. ročníka ZŠ z matematiky v kontexte iŠVP a e-Testu, Predstavenie publikácie k problematike žiakov so ZZ (ukážka modifikovaných úloh z MAT), ktorý som pripravila spolu s kolegyňami Mgr. Košinárovou a Dr. Ringlerovou.
Blok A
Blažková – Matematicky nadaní žáci s poruchami učení

24. 10. 2015
Pracovná časť programu trvala od 8:15 hod. do 12:00 hod.
Vypočuli sme si tri plenárne prednášky, po ktorých nasledovala diskusia:
Brebera – Collatzova hypotéza 
Janík – K možnostem využití mezinárodních srovnávacích výzkumů matematického vzdělávání 
Zíka – Analýza pilotáže přijímacích zkoušek z matematiky na střední školy

Do Bratislavy som cestovala autobusom z Litomyšle (o 12:30 hod.), rýchlikom z Českej Třebovej (13:18 – 15:50 hod). Hranicu sme prechádzali cca o 15.30 hod., nakoľko rýchlik meškal cca 30 minút. Z Hlavnej stanice v Bratislave do miesta trvalého bydliska som cestovala MHD (17:00 hod).

4. Stručný priebeh rokovaní:
Plenárne prednášky, tvorivé dielne a diskusie boli zamerané na kritické miesta vo vyučovaní matematiky, didaktické prístupy. Zaujímavý je pohľad na kritické miesta matematiky očami psychológov. Z medzinárodných porovnávacích výskumov sú odporúčané najmä zvyšovanie kvalifikácie učiteľov prostredníctvom videonahrávok. Na konferencii sme oslovili o spoluprácu Dr. Blažkovú z katedry matematiky, Pedagogickej fakulty Masarykovej univerzity z Brna k problematike žiakov s dyskalkúliou.

5. Odporúčané závery:
Pre potreby NÚCEM je  žiaduce zakúpiť literatúru o dyskalkúlii od Dr. Blažkovej.

6. Prehľad prinesenej dokumentácie a miesto jej uloženia:
CD Manipulativní činnosti a modelování rozvíjející matematickou gramotnost
Testy na prijímacie skúšky z českého jazyka a literatúry 9/uvedené materiály som dodala na gymnázium Grösslingova v Bratislave.

7. Osobitne vyhotovený očakávaný prínos ZPC:
Pre kvalitnejšie vyučovanie matematiky na slovenských školách sme pripravili súbory úloh z T9, ktoré budeme ďalej aktualizovať, distribuovať medzi našich externých spolupracovníkov.

8. Spôsob zverejnenia výsledkov ZPC, prenos získaných informácií
O zisteniach budeme informovať kolegyne v oddelení a autorov testov z matematiky.

Svojím podpisom súhlasím so zverejnením správy na internete.

Správu vypracovala: Mgr. Eva Polgáryová, PhD.

Dátum: 26. 10. 2015

Správu schválila: RNDr. Miroslav Repovský